ai4bharat/Pralekha huggingface dataset:
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے مرکز اور ریاستوں کے درمیان ٹکنالوجی کے بہترین عمل کے اشتراک کے لیے ڈیش بورڈ کے قیام کا اعلان کیا
مرکزی وزیر نے احمد آباد کے سائنس سٹی میں دو روزہ ’’مرکز-ریاست اسٹیٹ سائنس کانکلیو‘‘ کے اختتامی اجلاس کی صدارت کی
ڈاکٹر جتیندر سنگھ نے ریاستوں سے کہا کہ وہ بہترین تکنیکی طریقوں کو جاننے اور ان کے اشتراک میں ہم آہنگی اور تعاون کے لیے ایک نوڈل افسر مقرر کریں
سائنس و ٹیکنالوجی کےمرکزی وزیر مملکت  ؛ ارضیاتی سائنس کے وزیر مملکت  ؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نےآج مرکز اور ریاستوں کے درمیان ٹیکنالوجی کے بہترین عمل کے اشتراک کے لیے ایک ڈیش بورڈ قائم کرنے کا اعلان کیا۔
احمد آباد کے سائنس سٹی میں دو روزہ ’’مرکز-ریاست سائنس کانکلیو‘‘ کے اختتامی اجلاس کی صدارت کرتے ہوئے، ڈاکٹر جتیندر سنگھ نے بتایا کہ محکمہ سائنس اور ٹیکنالوجی کی طرف سے کانکلیو کے فالو اپ کارروائی کی نگرانی اور ہم آہنگی کے لیے ایک اعلیٰ سطحی میکانزم تیار کیا جائے گا۔
وزیرموصوف نے ریاستوں سے یہ بھی کہا کہ وہ ہر ایک ریاست میں ایک نوڈل افسر کا تقرر کریں تاکہ بہترین طریقوں کو جاننے اور ان کا اشتراک کرنے کے لیے خصوصی کمیٹی کے ساتھ تال میل اور تعاون کیا جا سکے۔
اکتوبر 2021 میں جودھ پور، راجستھان سے شروع کی گئی ہیلی – بورن ٹیکنالوجی کی مثال پیش کرتے ہوئے، ڈاکٹر جتیندر سنگھ نے کہا، اس تازہ ترین ہیلی – بورن سروے کے آغاز کے لیےریاست راجستھان، گجرات، پنجاب اور ہریانہ کا انتخاب کیا گیا ہے۔ وزیر موصوف نے نشاندہی کی کہ اگر یہی ٹیکنالوجی ڈیش بورڈ پر اپ لوڈ کی جاتی ہے تو دوسری ریاستیں اس سی ایس آئی آر ٹیکنالوجی میں شامل ہو سکتی ہیں اور اس کا اشتراک ماخذ کی تلاش سے لے کر پانی کی صفائی تک کر سکتی ہیں اور اس طرح ملک بھر کے لاکھوں لوگوں کو فائدہ پہنچ سکتا ہے۔
ڈاکٹر جتیندر سنگھ نے کہا کہ یہ وزیر اعظم نریندر مودی کے ’’ہر گھر نل سے جل‘‘ کے ساتھ ساتھ ’’کسان کی آمدنی کو دوگنا کرنے‘‘ کے اہداف حاصل کرنے میں بھی مثبت کردار ادا کرے گا۔ انہوں نے کہا، جدید ترین ٹیکنالوجی کو سائنسی اور صنعتی تحقیق کی کونسل  کے ذریعہ خشک علاقوں میں زیر زمین پانی کے ذرائع کی نقشہ سازی کے لیے استعمال کیا جا رہا ہے اور اس طرح زیر زمین پانی کو پینے کے مقاصد کے لیے استعمال کرنے میں مدد ملتی ہے۔
2 روزہ ’مرکز-ریاست سائنس کانکلیو‘ کا کل باضابطہ افتتاح وزیر اعظم نریندر مودی نے سائنس سٹی، احمد آباد میں کیاتھا۔
ڈاکٹر جتیندر سنگھ نے اس بات پر اطمینان کا اظہار کیا کہ سائنس و ٹکنالوجی کے ریاستی وزراء کے ساتھ اہم مکمل اجلاسوں میں زراعت، پورٹ ایبل پینے کے پانی کی پیداوار کے لیے اختراع ، ڈی سیلینیشن، ڈی ایس ٹی کے ذریعہ تیار کردہ ہیلی-بورن طریقوں، ہائیڈروجن میں ایس اینڈ ٹی کے کردار ، وزارت ارضیاتی سائنس کی ڈیپ سی مشن اور ساحلی ریاستوں/مرکز کے زیر انتظام خطوں کے لیے اس کی موزونیت ، سب کے لیے ڈیجیٹل حفظان صحت اور سائنس کو قومی تعلیمی پالیسی کے ساتھ ہم آہنگ کرنے سمیت سبھی کے لیے صاف توانائی جیسے امور پر تفصیل سے تبادلہ خیال کیا گیا۔
احمد آباد میں منعقدہ مرکز-ریاست سائنس کانکلیو میں 100 سے زیادہ اسٹارٹ اپ اور صنعت کے چیف ایگزیکٹوافسران کے ساتھ ایک خصوصی نشست زراعت، ڈرون، مصنوعی ذہانت، بایو ٹکنالوجی سولوشن، سنگل یوز پلاسٹک کے متبادل، آبپاشی اور ڈیجیٹل صحت وغیرہ کے شعبے میں سائنسی حل لے کر آیا۔ بہت سی ریاستی حکومتوں نے کچھ ٹیکنالوجیوںمیں گہری دلچسپی ظاہر کی ہے اور ریاست کے مخصوص تکنیکی حل کے لیے کچھ اسٹارٹ اپ کے ساتھ شراکت پر رضامندی ظاہر کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10138
(Visitor Counter : 80
زراعت اور کاشتکاروں کی فلاح و بہبود کی وزارت
دیہی ہاٹوں کو چھوٹی زرعی پیداواری مارکیٹنگ کمیٹی  میں تبدیل کرنے کا عمل
کسانوں کی فلاح وبہبود کے مرکزی وزیرزراعت جناب نریندرسنگھ تومرنے ایک سوال کے تحریر ی جواب میں یہ اطلاع فراہم کی ہے کہ 1351گاوں میں مہاتماگاندھی نیشنل دیہی روزگارگارنٹی اسکیم کے تحت فزیکل انفرااسٹرکچر/سہولتیں قائم کی گئی ہیں ، جبکہ 632دیہی ہاٹوں میں زیرتعمیرہیں ۔
31مارچ ، 2021کو ملک میں 6845زرعی پیداواری مارکیٹنگ کمیٹی  ہیں ۔کسانوں کو بہتربازارکی فراہمی اورمناسب قیمتیں فراہم کرنے کے لئے منظم اور منضبط بازاروں کے علاوہ دیگر بازارمثلاًغیرمنضبط تھوک بازار کسان –صارف بازار خریداری مراکز اور نجی تھوک بازار بھی ہیں ۔ مزید برآں حکومت کسانوں کے لئے بازارکی فراہمی کو بہتربنانے کے لئے گودام اور کولڈاسٹوریج کو بھی ڈیمڈ بازاریارڈ کے طورپر قراردینے کو فروغ دے رہی ہے ۔
مزید برآں حکومت ہند نے اصلاحات سے منسلک قومی زرعی بازار اسکیم کا آغاز کیا تھا، جو کہ ایک ورچوئل پلیٹ فارم ہے جو مختلف ریاستوں/مرکز کے زیر انتظام علاقوں کی تھوک منڈیوں/بازاروں کو مربوط کرتا ہے تاکہ کسانوں کو زراعت اور باغبانی کی اجناس کی آن لائن تجارت کی سہولت فراہم کر سکے۔کسان اپنی پیداوار کے لیے بہتر منافع بخش قیمتوں کا احساس کرسکے۔ یہ سب مارکیٹنگ کی بہتر کارکردگی اور کسانوں کو بہتر قیمتوں میں مدد دیتے ہیں۔
اب تک پہلے کے اہداف کی بنیاد پر اور ریاستوں/مرکز کے زیر انتظام علاقوں سے موصولہ تجاویز کے مطابق 18 ریاستوں اور 3 مرکز کے زیرانتظام علاقوں کی 1000 منڈیوں کو ای –نیم پلیٹ فارم کے ساتھ مربوط کیا گیا ہے۔ 9 فروری 2022 تک 1.72 کروڑ سے زیادہ کسان اور 2.16 لاکھ تاجر ای-نیم پلیٹ فارم پر رجسٹرڈ ہو چکے ہیں۔ مزید برآں اب تک 1.74 لاکھ کروڑروپے کی مالیت کی زرعی پیداوار کی تجارت۔ ای-نیم پلیٹ فارم پر ریکارڈ کی گئی ہے۔
وزیراعظم کا دفتر
وزیر اعظم میسور یونیورسٹی کے صد سالہ اجتماع 2020 سے خطاب کریں گے
نئی دہلی، 17 اکتوبر 2020: وزیر اعظم جناب نریندر مودی 19 اکتوبر کو صبح 11:15 بجے، ویڈیو کانفرنسنگ کے توسط سے، میسور یونیورسٹی کے صد سالہ اجتماع 2020 سے خطاب کریں گے۔ کرناٹک کے گورنر، یونیورسٹی کے دیگر عہدیداران کے ساتھ اس اجتماع میں شرکت کریں گے۔ سنڈیکیٹ اور اکیڈمک کونسل کے اراکین، اراکین پارلیمنٹ، اراکین اسمبلی، ایم ایل سی، قانونی افسران، ضلعی افسران، یونیورسٹی کے سابق وائس چانسلر حضرات، طلبا اور والدین اس اجتماع میں آن لائن طریقے سے شرکت فرمائیں گے۔
یونیورسٹی کے بارے میں
میسور یونیورسٹی کا قیام 27 جولائی 1916 کو عمل میں آیا۔ یہ ملک کی چھٹویں اور ریاست کرناٹک کی اولین یونیورسٹی تھی۔ اس یونیورسٹی کا نعرہ ہے، ’نہی جنے نا سدری شام‘ جس کا مطلب ہے ’علم کے برابر کچھ نہیں‘۔ یہ یونیورسٹی سلطنت میسور کے صاحب بصیرت مہاراجہ، عزت مآب جناب نلواڈی کرشن راجا ودیار اور اس وقت کے دیوان سر ایم وی وسویسورا کے ذریعہ قائم کی گئی۔
سماجی انصاف اور تفویض اختیارات کی وزارت
ایم او ایس جے اینڈ ای کے مرکزی وزیر ڈاکٹر وریندر کمار مدھیہ پردیش کے چھتر پور میں دیویانگجن کی ہنر مندی، بحالی اور بااختیار بنانے کے لیے جامع بحالی مرکز  کی خدمات کا افتتاح کریں
ایم او ایس جے اینڈ ای کے مرکزی وزیر ڈاکٹر وریندر کمار مرکزی وزیر برائے سماجی انصاف اور تفویض اختیارات، 8 اپریل 2023 کو پرانی تحصیل بھون چھتر پور، مدھیہ پردیش میں مہلنگیٹ میں ہنر کی ترقی، بحالی اور معذور افراد کو بااختیار بنانے کے لیے جامع علاقائی مرکز  کی خدمات کا افتتاح کریں گے۔ افتتاحی پروگرام صبح 11 بجے منعقد ہوگا، جس میں مرکزی اور ریاستی حکومت کے اعلیٰ افسران شرکت کریں گے۔
یہ نیا سی آر سی معذور افراد  کے لیے ضروری خدمات فراہم کرے گا اور ریاست مدھیہ پردیش میں انسانی وسائل کی ترقی میں مدد کرے گا۔ سی آر سی پی ڈبلیو ڈی ایس کے مختلف زمروں کے لیے بحالی کی خدمات کو پورا کرنے کے علاوہ پی ڈبلیو ڈی ایس کے لیے ہنر مندی کی تربیت کا انعقاد کرے گا اور معاشرے میں انہیں آزادانہ زندگی گزارنے کے قابل بنائے گا۔ علی یاور جنگ نیشنل انسٹی ٹیوٹ آف سپیچ اینڈ ہیئرنگ ڈس ایبلٹیز اے وائی جے این آئی ایس ایچ ڈی  ، ممبئی، معذور افراد کے بااختیار بنانے کے محکمے کے تحت، ایم ایس جے اینڈ ای ، حکومت ہند کا، بھوپال، احمد آباد اور ناگپور میں دیگر سی آر سیز کے علاوہ سی آر سی چھترپور کا انتظامی کنٹرول ہے۔
نیا سی آر سی 21 زمروں کے پی ڈبلیو ڈیز کے لیے بحالی کی خدمات کو پورا کرے گا۔ اس کے علاوہ دیویانگجن کے لیے ہنر مندی کی تربیت کا انعقاد کرے گا۔ دیویانگجن کے لیے معاون امداد اور آلات، یونیورسل آئیڈینٹیٹی کارڈز کی تقسیم کے لیے کیمپوں کے انعقاد کے لیے کوششیں کی جائیں گی، جو پورے ملک میں درست ہوں گے۔ قابل رسائی ہندوستان مہم کی سمت میں نئے اقدامات کیے جائیں گے، جو معذور افراد کو عالمگیر رسائی فراہم کرنے کے لیے ملک بھر میں بھی جاری ہے۔ سی آر سی چھترپور کی طرف سے دیویانگجن طلباء کو بغیر کسی خطرے کے اپنی تعلیم حاصل کرنے کے لیے مالی امداد اور وظائف بھی فراہم کیے جائیں گے۔
بھارتی چناؤ کمیشن
ہندوستان اور پانامہ نے انتخابی تعاون سے متعلق مفاہمت نامے پر دستخط کئے
ای سی آئی دنیا بھر کے انتخابی اداروں کے ساتھ منسلک ہونے اور دنیا بھر میں جمہوری عمل کو مضبوط بنانے کے لیے پرعزم ہے: سی ای سی راجیو کمار
ای سی آئی نے انتخابی تعاون کو وسعت دی ہے۔ برازیل-چلی-میکسیکو کے ساتھ مفاہمت نامے کے بعد، پانامہ ای سی آئی کے ساتھ مفاہمت نامے پر دستخط کرنے والا چوتھا لاطینی امریکی ملک ہے
الیکشن کمیشن آف انڈیا اور پانامہ کے الیکٹورل ٹریبونل  نے آج پانامہ سٹی میں ایک مفاہمت نامے پر دستخط کیے ہیں تاکہ انتخابی انتظام اور انتظامیہ کے میدان میں ان کے جاری تعاون کے لیے ادارہ جاتی فریم ورک قائم کیا جا سکے۔ چیف الیکشن کمشنر آف انڈیا جناب راجیو کمار کی قیادت میں ای سی آئی کے تین رکنی وفد نے پاناما کے الیکٹورل ٹریبونل کے پریزائیڈنگ مجسٹریٹ جناب الفریڈو جُنکا وینڈے ہاکے کے ساتھ دونوں انتخابی انتظام کے اداروں  کے درمیان تعاون کومضبوط کرنے اور معلومات کے تبادلے کے سلسلے میں بات چیت کی۔ اس موقع پر پانامہ کے ای ٹی کے فرسٹ وائس پریزیڈینشیل مجسٹریٹ جناب ایڈوارڈو والدیس ایسکوفری اور سیکنڈ وائس پریزیڈینشیل مجسٹریٹ جناب لوئس اے گوئرا مورالز بھی موجود تھے۔
اس موقع پر خطاب کرتے ہوئے سی ای سی جناب کمار نے کہا کہ یہ مفاہمت نامہ دنیا بھر میں انتخابی اداروں کے ساتھ منسلک ہونے اور دنیا بھر میں جمہوری عمل کو مضبوط بنانے کے لیے ای سی آئی کے جاری عزم کی عکاسی کرتا ہے۔ انہوں نے مزید کہا کہ ’’دنیا بھر سے انتخابی سالمیت کے بہترین طریقوں سے سیکھتے ہوئے، ای سی آئی دوسرے ممالک میں اپنے ہم منصبوں کے ساتھ آزادانہ، منصفانہ اور شفاف انتخابات کے انعقاد میں اپنی مہارت اور علم شیئر کرنے کے لیے پرعزم ہے۔‘‘ بات چیت کے دوران، پانامہ کے ای ٹی کے پریزائیڈنگ مجسٹریٹ جناب الفریڈو نے انتخابات میں ٹیکنالوجی اور سوشل میڈیا کے استعمال پر دونوں ای ایم بیز کے درمیان تعاون پر تبادلہ خیال کیا۔
ای سی آئی اپنے ’بین الاقوامی تعاون پروگرام‘ کے ذریعے غیر ملکی الیکشن مینجمنٹ باڈیز  کے ساتھ اپنے روابط اور تعاون کو بڑھا رہا ہے۔ گزشتہ برسوں میں میکسیکو، برازیل اور چلی کے ساتھ مفاہمت ناموں پر دستخط کرنے کے بعد، ای سی آئی کی طرف سے لاطینی امریکہ کے خطے میں ای ایم بی کے ساتھ یہ چوتھا مفاہمت نامہ ہے، جبکہ میں ای ایم بیز اور دنیا بھر کی بین الاقوامی تنظیموں کے ساتھ مجموعی طور پر 31 مفاہمت نامے کئے گئے ہیں۔
الیکشن کمیشن آف انڈیا اور پانامہ کا الیکٹورل ٹریبونل ایسوسی ایشن آف ورلڈ الیکشن باڈیز  کے ممبر ہیں۔ پانامہ کے ای ٹی کے عہدیداروں نے مارچ 2023 میں ای سی آئی کے زیر اہتمام ’جامع انتخابات اور انتخابات کی یکجہتی ‘ پر بین الاقوامی کانفرنس میں بھی شرکت کی جو ’سمٹ فار ڈیموکریسی ‘ کے زیراہتمام ’کوہورٹ آن الیکشن انٹی گریٹی ‘ کے لئے لیڈ کے طور پر منعقد کی گئی تھی۔ پانامہ کے ای ٹی کے عہدیداروں نے اپریل 2021 میں ریاستی اسمبلی کے انتخابات کے دوران ای سی آئی کے زیر اہتمام ’بین الاقوامی الیکشن وزیٹرس پروگرام‘ میں بھی حصہ لیا اور جون 2021 میں آئی آئی آئی ڈی ای ایم میں آئی ٹی ای سی پروگرام کے تحت انتخابی منصوبہ بندی پر ایک تربیتی کورس میں بھی شرکت کی تھی۔
مفاہمت نامے پر دستخط کی تقریب میں دونوں تنظیموں کے نمائندوں نے شرکت کی۔ ای سی آئی کا وفد اے- ویب کی 11ویں ایگزیکٹو بورڈ میٹنگ اور کارٹیجینا، کولمبیا میں ایک بین الاقوامی کانفرنس میں شرکت کرے گا۔ ایسوسی ایشن آف ورلڈ الیکشن باڈیز  دنیا بھر میں الیکشن مینجمنٹ باڈیز  کی سب سے بڑی انجمن ہے جس میں 119 ای ایم بی بطور ممبر اور 20 علاقائی ایسوسی ایشنز/تنظیمیں بطور ایسوسی ایٹ ممبر ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 6841
(Visitor Counter : 53
کارپوریٹ امور کی وزارتت
آئی بی بی آئی نے دیوالیہ پیشہ ور افراد کے لیے ٹریننگ آف ٹرینر  پروگرام کا اہتمام کیا
نئی دہلی۔ 24 اکتوبر 'آزادی کا امرت مہوتسو' تقریبات کے حصے کے طور پر ، انسولوینسی اینڈ بینکرپسی بورڈ آف انڈیا  نے غیر ملکی دولت مشترکہ و ترقیاتی دفتر ، برطانیہ  کے اشتراک سے دو روزہ '' ٹرین دی ٹرینر '' کا اہتمام کیا۔ اس میں "دیوالیہ پن کے حل کے عمل میں مدد کے لیے متبادل تنازعات کے حل کی تکنیکوں کے استعمال" کے بارے میں جانکاری دی گئی۔ اس پروگرام کا انعقاد 22 اور 23 اکتوبر 2021 کو آن لائن موڈ میں کیا گیا۔
"ٹرین دی ٹرینر" پروگرام بھارت میں اگلی سطح تک صلاحیت سازی اور دیوالیہ پن کے فریم ورک کی ترقی پر مرکوز تھا۔ اس پہل کے ایک حصے کے طور پر، شرکاء کو تفصیل سے عملی تربیت فراہم کی گئی اور تنازعات کو دیکھنے کے طریقے کو تبدیل کرنے، ثالثی کی تکنیک کی افادیت اور نرم تشخیص کی خوبیوں وغیرہ سے متعلق شعبوں کا وسیع پیمانے پر احاطہ کیا گیا۔ا س پہل سے شرکاء کے ہنر کو بہتر بنانے کی امید ہے تاکہ آگے چل کر دیوالیہ پیشہ وروں اور دیگر شراکت داروں کے لیے ٹرینر کے طور پر کام کرسکیں۔ اس سے ہندوستان میں دیوالیہ پن کے ماحولیاتی نظام کو مزید مضبوط بنایا جا سکے گا۔
ڈاکٹر  موکولیتا وجئے ورگیہ،آئی بی بی آئی کی کل وقتی رکن نے اپنے افتتاحی خطاب میں مقدمہ بازی کے ساتھ متبادل تنازعات کے حل  تکنیک کے فوائد پر روشنی ڈالی اور دیوالیہ قانون کے مختلف پہلوؤں بات چیت کی جہاں بہتر اور تیز نتائج کے لیے اے ڈی آر تکنیک کا استعمال کیا جا سکتا ہے۔ پروگرام کے ایک حصے کے طور پر، برطانوی ڈپٹی ہائی کمیشن کی مالی پالیسی کی سینئر مشیر محترمہ شیکھا پاریکھ نے خطبہ استقبالیہ پیش کیا اور اس بات پر زور دیا کہ آئی بی بی آئی – ایف سی ڈی او شراکت داری وقت کی ضرورت کی بنیاد پر کی گئی ہے اور وقت کے ساتھ مضبوط ہوتی جارہی ہے۔
دیوالیہ پیشہ ور ایجنسیوں کے ذریعہ نامزد 45 دیوالیہ پیشہ ور نے اس پروگرام میں حصہ لیا۔ اس پروگرام میں مستقبل میں دیوالیہ پن کے منظر نامے میں ابھرتے ہوئے مسائل پر اسی طرح کے چند مزید نشستوں کا تصور پیش کیا گیا ہے۔
اس پروگرام میں مسٹر اینڈریو ملر ، مسٹر سٹیفانو کارڈینیل ، جناب انروپ اوم کار  اور محترمہ کریتکا کرشنامورتی  نے شرکت کی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9642
(Visitor Counter : 113
نیتی آیوگ
اسٹیٹمنٹ آف انٹینٹ پر دستخط کئے، ‘‘ترقیاتی تعاون کے بارے میں نیتی۔ بی ایم زیڈ مذاکرات‘‘ شروع کئے نیتی آیوگ نے اقتصادی تعاون اور ترقی کی وفاقی وزارت  کے ساتھ
باہمی مفاد کے مختلف شعبوں میں بھارت اور جرمنی کے درمیان تعاون کو فروغ دینے کے مقصد سے نیتی آیوگ اور اقتصادی تعاون و ترقی کی وفاقی  نے 23 نومبر 2021 کو اسٹیٹمنٹ آف انٹینٹ  پر دستخط کئے۔ ہندوستانی وفد کی قیادت نیتی آیوگ کے وائس چیئر پرسن ڈاکٹر راجیو کمار نے کی جبکہ جرمن وفد کی قیادت حکومت جرمنی کے بی ایم زیڈ کی ڈائرکٹر جنرل پروفیسر ڈاکٹر کلوڈیا وارننگ نے کی۔
اس ایس او آئی کا مقصد وقتاً فوقتاً دو طرفہ مباحثوں ، ترقیاتی پالیسی کے تجربات اور دیگر رواں دو طرفہ پروگراموں کا جائزہ لینے کے ذرائع کی شیئرنگ کے لئے ایک مشترکہ پلیٹ فارم فراہم کرانے کے لئے ’’ترقیاتی تعاون کے بارے میں نیتی۔ بی ایم زیڈ مذاکرات‘‘ کے طور پر ایک میکانزم قائم کرنا ہے۔
اس ایس او آئی کے دائرے میں نیتی آیوگ اور بی ایم زیڈ کثیر شعبہ جاتی چیلنجوں کا سامنا کرنے کے لئے نظریات کے فروغ اور پالیسی سازی میں مدد کے لئے مشترکہ ریسرچ کا اہتمام کریں گے۔ دونوں جانب سے متعلقہ معاملات کا تجزیہ کرنے اور فیصلہ سازی کے لئے مادخل پیش کرنے کے لئے سرکاری ایجنسیاں ممتاز تھنک ٹینک صنعت اور تعلیمی ادارے شرکت کریں گے۔
نیتی آیوگ اور بی ایم زیڈ نے آب و ہوا اور پائیدار ترقیاتی مقاصد ، توانائی اور ابھرتی ہوئی ٹکنالوجی کے شعبوں میں دو طرفہ تعاون کی اہمیت کو تسلیم کیا۔ عرصہ دراز سے دونوں فریق ان شعبوں میں تعاون میں اضافے کے لئے سرگرمی سے کوشش کررہے تھے۔ ایس او آئی پر دستخط کئے جانے دونوں فریق دو طرفہ تعاون کو مستحکم کریں گے۔
’’ترقیاتی تعاون کے بارے میں نیتی۔ بی ایم زیڈ مذاکرات‘‘ کا انعقاد دونوں جانب سے دو سال میں ایک بار کیا جائے گا، جن کا مقصد نیتی آیوگ اور بی ایم زیڈ کے ذریعہ اہم معاملات پر مذاکرات اور تبادلہ خیال کرنا ہوگا۔ مذاکرات کی قیادت نیتی آیوگ کے وائس چیئرمین اور بی ایم زیڈ کے جنوب ایشیا تعاون کے لئے ڈائرکٹر جنرل کریں ۔ پہلے مذاکرات سال 2022 کے فروری ماہ میں منعقد کئےجانے کی توقع ہے۔
اس موقع پر ڈاکٹر کمار اور پروفیسر ڈاکٹر وارننگ نے افتتاحی ایس ڈی جی اربن انڈیکس اینڈ دیش بورڈ  بھی لانچ کیا۔ یہ انڈیکس اور ڈیش بورڈ شہری سطح پر ایس ڈی جی لوکلائزیشن اور انسٹی ٹیوٹ رابسٹ ایس ڈی جی مانیٹرنگ کو مزید مستحکم کریں گے۔ مستقبل کے بھارت منصوبہ بندی کرنے میں ہمارے شہروں اور شہری علاقوں کی بڑھتی ہوئی اہمیت کے پیش نظر ایسے انڈیکس اور دیش بورڈ کی مدد سے تیار کئے جانے والے ایکو سسٹم کی اہمیت بہت زیادہ ہے۔
ڈاکٹر کمار نے بتایا کہ نیتی آیوگ جرمنی کے تعاون سے آب و ہوا کی تبدیلی سے متعلق چیلنجوں کا سامنا کرنے کےلئے مصنوعی ذہانت پر مبنی سولیوشنز تیار کرنے کے امکانات کا پتہ لگائے گا۔ نیتی آیوگ مصنوعی ذہانت کے سلسلے میں شفافیت ، جانب داری ، انصاف پسندی، ذمہ داری اور پرائیویسی کے مسائل کو حل کرنے کے لئے جرمن فریق کے ساتھ کام کرنے کا خواہش مند ہے۔
۔۔۔۔۔۔۔۔۔۔۔
ش ح۔ ا گ۔ن ا۔
U-13194
(Visitor Counter : 114
یو پی ایس سی
قومی نیشنل ڈیفینس اکیڈمی اور بحریہ ایکڈمی کے امتحانات  – 2020 کے قطعی نتائج
نئی دہلی،06 مارچ، 2021/ مندرجہ ذیل فہرست 533 امیدواروں کی ہے ، جو ان کی میرٹ کے لحاظ سے ترتیب دی گئی ہے۔ ان امیدواروں نے 6 ستمبر 2020 کو یونین پبلک سروس کمیشن کی طرف سے کرائے گئے تحریر امتحان کے نتائج میں کی بنیاد پر حاصل کی ہے اور وزارت دفاع کے سروسز سلیکشن بورڈ کی طرف سے کرائے انٹرویوز کی بنیاد پر حاصل کی ہے۔ یہ امتحان اور انٹرویوز 145ویں کور کے لیے نیشنل ڈیفینس اکیڈمی کے فوج ، بحریہ اور فضائیہ کے ونگز اور 107ویں بھارتی بحریہ اکیڈمی کورس  کے لیے بحریہ کی اکیڈمی کے لیے کرائے گئے تھے۔ مندرجہ بالا کورسز کے آغاز سے متعلق تفصیلی معلومات کےلیے براہ کرم وزارت دفاع کی ویب سائٹس پر www.joinindianarmy.nic.in www.joinindiannavy.gov.in and www.careerindianairforce.cdac.in. لنک کیجیے۔
2. ان فہرستوں کو تیار کرتے ہوئے میڈیکل ایگزامنیشن کو نظر میں نہیں رکھا گیا ہے۔
3. جن امیدواروں نے اپنی طرف سے اپنی تاریخ پیدائش اور تعلیمی اہلیت کا دعوی کیا ہے اس کے مطابق سرٹیفکیٹ سیدھے ایڈیشنل ڈائریکٹوریٹ جنرل آف ریکریوٹنگ ، ایجوٹینٹ جنرل برانچ، انٹیگریٹیڈ ہیڈ کوارٹرس ، وزارت دفاع ، ویسٹ بلاک نمبر III، وینگ –I، آر کے پورم نئی دلی – 110066میں پہلے جمع نہیں کیے ہیں ان کی امیدواری ایسا کیے جانے تک آخری رہے گی اور یو پی ایس کو نہیں بھیجنے ہیں۔
4. اگر پتے میں کوئی تبدیلی ہوتی ہے، تو امیدواروں کو مشورہ دیا جاتا ہے کہ وہ مندرجہ بالا پتے پر فوجی صدر دفتر کو براہ راست فوری طور پر بتائیں۔
5. نتائج یو پی ایس سی کی ویب سائٹ https://www.upsc.gov.in پر بھی دستیاب ہیں۔ البتہ ، امیدواروں کے نمبر قطعی نتائج کے اعلان کی تاریخ کے 15 دن کے بعد ویب سائٹ پر دستیاب ہوں گے۔
6. مزید کسی معلومات کے لیے امیدوار کمیشن کے گیٹ سی کے قریب فیسیلیٹیشن کاؤنٹر سے ذاتی طور پر یا ٹیلیفون نمبر
011-23385271/011-23381125/011-23098543 پر کسی بھی کام کے دن صبح 10.00 بجے سے شام 5.00 بجے تک رابطہ قائم کر سکتے ہیں۔
قطعی نتائج کے لیے یہاں کلک کریں۔
۔۔۔
م ن ۔ اس۔ ت ح ۔
U –2221
(Visitor Counter : 159
وزیراعظم کا دفتر
وزیر اعظم نے مدھیہ پردیش کے کھرگون میں سڑک حادثے میں ہونے والے جانی نقصان پر افسوس کا اظہار کیا
متاثرین کے لیے پی ایم این آر ایف کی جانب سے معاوضے کی رقم کااعلان
وزیر اعظم جناب نریندر مودی نے مدھیہ پردیش کے کھرگون میں سڑک حادثے کی وجہ سے ہونے والے جانی نقصان پر گہرے دکھ کا اظہار کیا ہے۔ جناب مودی نے متاثرین کے لیے وزیر اعظم کے قومی ریلیف فنڈ سے ایکس گریشیا کا اعلان کیا ہے۔
وزیر اعظم کے دفتر نے ٹویٹ کیا؛
’’کھرگون میں سڑک حادثہ بہت افسوسناک ہے۔ میری ان لوگوں سے تعزیت ، جنہوں نے اس حادثے میں اپنے پیاروں کو کھو دیا ہے۔ اس کے ساتھ میں تمام زخمیوں کی جلد صحت یابی کی خواہش کرتا ہوں۔ ریاستی حکومت کی نگرانی میں مقامی انتظامیہ ہر ممکن مدد فراہم کرانے میں مصروف ہے۔: پی ایم‘‘۔
’’مدھیہ پردیش کے کھرگون میں بس حادثے میں ہر مرنے والے کے لواحقین کو پی ایم این آر ایف کی طرف سے 2 لاکھ روپے کی امدادی رقم دی جائے گی۔ زخمیوں کو 50,000 روپے دیے جائیں گے: پی ایم ‘‘۔
وزیراعظم کا دفتر
وزیر اعظم تاریخی کوسی ریل مہاسیتو قوم کے نام وقف کریں گے
وزیر اعظم بہار میں مسافروں کے فائدے کے لیے نئی ریل لائنوں اور برق کاری پروجیکٹوں کا افتتاح کریں گے
نئی دہلی،16 ستمبر، وزیر اعظم جناب نریندر مودی 18 ستمبر 2020 کو دوپہر 12 بجے ویڈیو کانفرنس کے ذریعے تاریخی کوسی ریل مہاسیتوکو قوم کے نام وقف کریں گے۔
اس کے علاوہ وزیر اعظم ریاست بہار کے فائدے کے لیے مسافروں کی سہو لت سے متعلق 12 ریل پروجیکٹوں کا افتتاح بھی کریں گے۔ ان میں کیول ندی پر ایک نیا ریلوے پُل، دو نئی ریلوے لائنیں، پانچ برق کاری پروجیکٹوں، ایک بجلی سے چلنے والے انجمنوں کا شیڈ اور باڑھ- بختیار پورکے درمیان تیسری لائن کا پروجیکٹ شامل ہیں ۔
کوچی ریل مہاسیتو کا وقف کیا جانا بہار اور پورے علاقے کو شمال مشرق سے جوڑنے کے سلسلے میں بہار کی تاریخ میں ایک اہم لمحہ ہے۔
اٹھارہ سو ستاسی میں نرمالی اور بھاپتی ا ہی  کے درمیان چھوٹی ریلوے لائن تعمیر کی گئی تھی۔زبردست سیلاب اور 1934 میں بھارت-نیپال شدید زلزلے کی وجہ سے یہ ریل سلسلہ پانی میں بہہ گیا اور اس کے بعد دریائے کوچی کی پیچدار نوعیت کی وجہ سے بہت طویل عرصے تک اس ریلوے لائن کو بحال کرنے کی کوئی کوشش نہیں کی گئی۔
کوسی میگا برج لائن پروجیکٹ کی منظوری بھارت سرکار نے 2003-04 کے دوران دی تھی۔ کوسی ریل مہاسیتو1.9 کلو میٹر طویل ہے اور اس کی تعمیر کی لاگت 516 کروڑ روپئے ہے۔ یہ پُل بھارت- نیپال سرحد کے ساتھ ساتھ انتہائی اہم رابطہ ہے۔ یہ پروجیکٹ کووڈ-19 وبائی بیماری کے دوران مکمل کیا گیا۔ جبکہ دوسری جگہوں سے واپس آنے والے مزدوروں نے بھی اس کی تکمیل میں شرکت کی۔
اس پروجیکٹ کو قوم کے نام وقف کیے جانے سے علاقے کے لوگوں کا طویل انتظار اور 86 سال پرانا خواب پورا ہوگا۔ مہاسیتو کو وقف کرنے کے ساتھ ساتھ وزیر اعظم سہرسہ، آسان پور، کوپھا ڈیمو ٹرین کو سپول اسٹیشن سے جھنڈی دکھا کر روانہ بھی کریں گے۔ باضابطہ ٹرین سروس شروع ہونےکے بعد یہ سپول، ارریہ اور سہرسہ اضلاع کے لیے بہت مفید ثابت ہوگی۔ اس سے علاقے کے لوگوں کے لیے کولکاتہ، دہلی اور ممبئی تک طویل فاصلے کا سفر کرنا بھی آسان ہوجائے گا۔
وزیر اعظم حاجی پور-گھوسوار- ویشالی اور اسلام پور- نتیشر کے دو نئے لائن پروجیکٹوں کا افتتاح بھی کریں گے۔ جناب مودی کرنوتی – بختیار پور لنک بائی پاس اور باڑھ- بختیار پور کے درمیان تیسری لائن کا بھی افتتاح کریں گے۔
وزیر اعظم مظفرپور- سیتامڑھی، کٹیہار- نیو جلپائی گڑی، سمستی پور-دربھنگہ-جیا نگر، سمستی پور- کھگڑیا، بھاگل پور- شیونارائن پور سیکشنوں پر ریلوے برق کاری پروجیکٹوں کا افتتاح بھی کریں گے۔
صحت اور خاندانی بہبود کی وزارت
کابینہ نے بھارت اور کوموروس کے درمیان صحت اور دواؤں کے شعبے میں تعاون کے لئے مفاہمت نامے کی تجویز کو پچھلی تاریخوں سے منظوری دی جس پر 11اکتوبر 2019 کو دستخط کیے گئے
نئی دہلی ،20 نومبر :وزیراعظم جناب نریندر مودی کی قیادت میں مرکزی کابینہ نے بھارتی حکومت اور یونین آف کوموروس کی حکومت کے درمیان صحت اور دواؤں کے میدان میں ایک مفاہمت نامے کی تجویز کو آج ، پچھلی تاریخوں سے منظوری دی۔ اس مفاہمت نامے پر نائب صدر جمہوریہ ہند کے کوموروس کے دورے کے دوران 11اکتوبر 2019 کو کوموروس کی راجدھانی مورونی میں دستخط کیے گئے۔
مفاہمت نامے میں تعاون کے مندرجہ ذیل شعبے شامل کیے گئے ہیں۔
- تربیت اور صلاحیت سازی
- اپنے اپنے تجربات سے ایک دوسرے کو واقف کرانا۔
- اسپتالوں کا ادارہ جاتی استحکام ، اسپتالوں کا بندوبست
- آنکولوجی میں طبی نگہداشت اور علاج کی دیکھ بھال
- متعدی اور غیرمتعدی بیماریاں
- دواسازی کی مصنوعات ، سازو سامان اور بایومیڈیکل مصنوعات کا حصول
- بلڈ ٹرانسفیوزن کے تین یونٹوں کے کھولنے میں مدد
- صحت عامہ کی ایک لیباریٹری قائم کرنے میں مدد
- ٹیلی میڈیسن پر عمل درآمد کرنے میں مدد
- صحت کے شعبے میں نجی پرائیویٹ سرمایہ کاروں کا فروغ
- تعاون کے دیگر شعبے جن کے بارے میں باہمی طور پر فیصلہ کیا جاسکتا ہے
تعاون کی تفصیلات کی مزید وضاحت اور اس مفاہمت نامے پر عمل درآمد کی نگرانی کیلئے ایک ورکنگ گروپ قائم کیا جائیگا۔
جدید اور قابل تجدید توانائی کی وزارت
ہوا سے تیار کی جانے والی توانائی سے متعلق پروجیکٹوں کی توسیع
بجلی اور ایم این آر ای کے مرکزی وزیر جناب آر کے سنگھ نےآج لوک سبھا میں ایک تحریری جواب میں بتایا کہ حکومت نے ملک میں قابل تجدید توانائی بشمول ہوا کی توانائی کو فروغ دینے کے لیے کئی اقدامات کیے ہیں۔ اس دیگر کے ساتھ ساتھ درج ذیل اقدامات شامل ہیں:
-
- خودکار راستے کے تحت براہ راست غیر ملکی سرمایہ کاری  کو 100 فیصد تک اجازت دینا۔
- 30 جون 2025 تک شروع کیے جانے والے منصوبوں کے لیے سولر اور شمسی اور ہوا سے تیار کی جانے والی توانائی کی بین ریاستی فروخت کے لیے انٹر اسٹیٹ ٹرانسمیشن سسٹم  چارجز کی چھوٹ۔
- سال 2030 تک قابل تجدید خریداری کی ذمہ داری  کے لیے رفتار فراہم کرنے کا اعلان۔
- آر ای ڈیولپرز کو پلگ اینڈ پلے کی بنیاد پر زمین اور ٹرانسمیشن فراہم کرنے کے لیے الٹرا میگا رینیوایبل انرجی پارکس کا قیام ۔
- نئی ترسیلی لائنیں بچھانا اور قابل تجدید توانائی کے اخراج کے لیے نئے سب اسٹیشن کی گنجائش پیدا کرنا۔
- سرمایہ کاری کو راغب کرنے اور سہولت فراہم کرنے کے لیے پروجیکٹ ڈیولپمنٹ سیل کا قیام۔
- گرڈ سے منسلک سولر پی وی اور ونڈ پروجیکٹس سے بجلی کی خریداری کے لیے محصولات پر مبنی مسابقتی بولی کے عمل کے لیے معیاری بولی کے رہنما خطوط۔
- حکومت نے احکامات جاری کیے ہیں کہ لیٹر آف کریڈٹ  یا پیشگی ادائیگی کے خلاف بجلی بھیجی جائے گی تاکہ آر ای جنریٹروں کو تقسیم کرنے والے لائسنس دہندگان کے ذریعے بروقت ادائیگی کو یقینی بنایا جا سکے۔
- گرین انرجی اوپن ایکسس ضابطے 2022 کے ذریعے قابل تجدید توانائی کو فروغ دینے کا نوٹیفکیشن۔
- دیر سے ادائیگی سرچارج اور متعلقہ معاملات کے قواعد 2022 کا نوٹیفیکیشن۔
مندرجہ بالا کے علاوہ، ہوا سے متعلق توانائی کو فروغ دینے کے لیے خاص طور پر درج ذیل اقدامات کیے گئے ہیں۔
-
- سال 2030 تک ونڈ رینیو ایبل پرچیز اوبلیگیشن  کے لیے رفتار فراہم کرنے کا اعلان۔
- ونڈ الیکٹرک جنریٹرز کی تیاری کے لیے درکار بعض اجزاءپر رعایتی کسٹم ڈیوٹی کی چھوٹ۔
- جنریشن بیسڈ انسینٹیو یعنی مرحلے پر مبنی ترغیبات 31 مارچ 2017 کو یا اس سے پہلے شروع کیے گئے ہوا سے متعلق توانائی کے پروجیکٹوں کو فراہم کی جا رہی ہیں۔
- نیشنل انسٹی ٹیوٹ آف ونڈ انرجی، چنئی کے ذریعے ہوا کے وسائل کی جائزے اور ممکنہ جگہوں کی شناخت سمیت تکنیکی مدد۔